**КОМИ РЕСПУБЛИКАЛӦН ОЛАНПАС**

**“Коми Республикаын олысьяслы социальнӧй отсӧг сетӧм йылысь”**

**Коми Республикаса Оланпасӧ вежсьӧм пыртӧм йылысь**

Примитӧма Коми Республикаса

Каналан Сӧветӧн 2016 вося кӧч тӧлысь 23 лунӧ

**1 статья.** Пыртны “Коми Республикаын олысьяслы социальнӧй отсӧг сетӧм йылысь” Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2005, 3 №, 3765 ст.; 12 №, 4109 ст.; 2006, 1 №, 4180 ст.; 7 №, 4483 ст.; 2007, 2 №, 4703 ст.; 3 №, 4726 ст.; 4746 ст.; 6 №, 4835 ст.; 11 №, 5141 ст.; 2008, 5 №, 199 ст.; 11 №, 607 ст.; 609 ст.; 12 №, 725 ст.; 2009, 40 №, 736 ст.; 49 №, 991 ст.; 992 ст.; 2010, 16 №, 296 ст.; 24 №, 577 ст.; 44 №, 1026 ст.; 2011, 5 №, 96 ст.; 6 №, 110 ст.; 14 №, 354 ст.; 23 №, 597 ст.; 37 №, 971 ст.; 2012, 6 №, 149 ст.; 20 №, 441 ст.; 63 №, 1552 ст.; 2013, 10 №, 205 ст.; 17 №, 348 ст.; 32 №, 593 ст.; 37 №, 707 ст.; 2014, 17 №, 317 ст.; 27 №, 507 ст.; 33 №, 666 ст.; 676 ст.; 2015, 11 №, 149 ст.; 26 №, 350 ст.; 2016, 4 №, 52 ст.; 9 №, 100 ст.) татшӧм вежсьӧм:

1. Содтыны татшӧм сюрӧса 16.3 статья:

**“16.3 статья. Онкологияӧн висьысь йӧзлы социальнӧй отсӧг сетан мераяс**

Онкологияӧн висьысь йӧзлы,кодъяс олӧны Коми Республикаса Веськӧдлан котырӧн урчитӧм Коми Республикаса сьöкыда воöдчан местаясын, сетӧны социальнӧя отсалан мера Коми Республикаса медицина организацияясӧ, кутшӧмъяс сетӧны торъя онкология отсӧг, онкология висьӧмъяс видлаланінӧдз да бурдӧданінӧдз ветлӧм вылӧ да бӧр туйысь рӧскодъяссӧ вештӧмӧн Коми Республикаса Веськӧдлан котырӧн урчитӧм пӧрадокын, мындаын да условиеясын.”.

**2 статья.** Тайӧ Оланпасыс вынсялӧ 2017 вося тӧвшӧр тӧлысь 1 лунсянь.

Тайӧ Оланпаслӧн положениеясӧн вӧдитчӧны 2018 вося ӧшым тӧлысь 31 лунӧдз.

Коми Республикаса Веськӧдлан котырлы примитны ассьыс нормативнӧй инӧда актъяссӧ тайӧ Оланпас серти.

Коми Республикаса Юралысь С.А. Гапликов

Сыктывкар

2016 вося йирым тӧлысь 3 лун

85-РЗ №